Source: http://docplayer.hu/1378507-I-bevezetes-joggal-korommel-1.html
Timestamp: 2017-12-12 23:52:52
Document Index: 32670839

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

I. BEVEZETÉS JOGGAL, KÖRÖMMEL 1. - PDF
I. BEVEZETÉS JOGGAL, KÖRÖMMEL 1.
Download "I. BEVEZETÉS JOGGAL, KÖRÖMMEL 1."
1 JOGGAL, KÖRÖMMEL 1. I. BEVEZETÉS A Magyar Köztársaságban mindenkinek joga van a szabad véleménynyilvánításra, továbbá arra, hogy a közérdekű adatokat megismerje, illetőleg terjessze. (Alkotmány 61. (1) bekezdés) Ezen a szent helyen tulajdonképpen abba is lehetne hagyni a brosúra írását. A lényeg tulajdonképpen ennyi kéretik kívülről megtanulni. Amit még esetleg lentebb közreadunk, legyen az csupán magyarázó lábjegyzet azoknak, akik kívülről már tudják, de belülről még nem érzik ennek az alkotmányos jognak a lényegét.* Demokráciában élünk, ahol a közérdekű adatok megismerhetősége alanyi jog. Ez azt jelenti, hogy mindenkit megillet, tehát a kérelmezőnek még csak indokolnia sem kell, hogy mi okból, és célból van szüksége a közérdekű adatokra. Aki megismerhető közérdekű adatra kíváncsi, annak kérését az adatkezelő köteles teljesíteni. Ha a kérést alaptalanul megtagadja, akkor majd a bíróság segít a polgárnak. A közérdekű információkhoz való korlátlan és szabad hozzáférés, a nyílt, áttetsző és ellenőrizhető közhatalmi tevékenység, általában az állami szervek és végrehajtó hatalom nyilvánosság előtti működése a demokratizmus egyik alapköve, a jogállami berendezkedés garanciája (34/1994. AB határozat). A nyilvánosság azonban bár az átlátható működés egyik alapvető eleme sokszor zavarja az információk birtokosait. A közigazgatási szervek és a magángazdaság természete már csak olyan: általában nem lelkesednek azért, ha bárki bármit is meg akar tudni róluk. Régi felismerés: az információ hatalom, de ez az igazság soha nem volt időszerűbb, mint a mai (információs) társadalomban. A közérdekű adatok nyilvánossága a hatalom egyik ellensúlya olyan alkotmányos alapjog, melyet csak kivételesen, szigorú törvényi előírások betartásával lehet korlátozni. Nyilvánosság hiányában az állam ösztönszerűen építi ki információs monopóliumát, és a polgárt elzárja az alkotmányos jogai gyakorolásához szükséges ismeretektől. Márpedig a kontroll nélküli állam könnyen túlsúlyossá válhat, megnehezítheti a polgárok életét és könnyen a diktatórikus berendezkedés útjára tévedhet. Volt erre már példa a közép-kelet európai országokban és különösen nagy a kísértés a hagyományosan centralizáltan működtetett stratégiai ágazatokban. Az új demokratikus rendszerben mára sok minden megváltozott, de a tekintélyelvű államigazgatás maradványain csak lassan alakul ki a szolgáltató közigazgatás. Ez érthető, hiszen a sok, régi vágású, más szemlélethez szokott hivatalnoknak nem lehet könnyű megértenie az információs szabadság nagyszerűségét és azt, hogy ki van kiért. A környezeti információk fejlődéstörténete Az információs jogok érvényesülése az adott társadalmi állapotok visszatükröződése: csak a megfelelően informált nyilvánosság képes a hatóság ténykedésének ellenőrzésére. A közép-kelet-európai országokban végbement rendszerváltozások általánosságban teremtették meg a környezeti információkhoz való szabadabb hozzáférés jogi lehetőségét. Az előzmények ismeretében nem véletlen, hogy mára az * Vagyis tulajdonképpen két jogról van szó: a szabad véleménynyilvánítás mint anyajog felöleli a közérdekű adatok megismeréséhez való jogot (információs szabadságot). Felöleli, körbefogja - e két jog kölcsönösen feltételezi egymást.
2 2. JOGGAL, KÖRÖMMEL információszabadság nagyrészt a rendszerváltásban jeleskedő, lakosságot mozgósító civil szervezeteknek köszönhetően a környezetvédelem hatékony eszközévé lett. Igaz ez akkor is, ha ma még sok helyütt hiányoznak a környezeti információhoz jutás eljárási szabályairól rendelkező speciális jogi normák. A legtöbb új demokratikus ország (környezetvédelmi, adatvédelmi) kerettörvényi szabályozást alkotott, amely mellett esetenként megmaradtak az egyes ágazati (pl. vízgazdálkodási) törvényekben beépített korlátozó rendelkezések is. A rendszerváltás elején született általános magyar adatvédelmi szabályozás (Adatvédelmi törvény = Avtv.) egyébként néhány tekintetben szigorúbb az Európai Unió (EU) információszabadságról szóló direktívájánál, a gyakorlatban felmerülő joghézagok, értelmezési nehézségek feloldásában pedig az Alkotmánybíróság és az adatvédelmi biztos vállalt úttörő szerepet. A kezdeti lendület után a gazdasági törvénykezés előtérbe kerülésével azonban a környezeti kérdések mára sajnos visszaszorulnak, a szennyező iparágak befektetői felbátorodtak, az adatvédelmi biztosnak egyre több munkája akad Ez a sajnálatos folyamat csak belső társadalmi (politikai) nyomással, vagy a nemzetközi elvárásokhoz való igazodással változtatható meg. Ez utóbbi folyamatban kiemelkedő jelentőséggel bír a 90/313/EEC direktíva és az Aarhusi Egyezmény. 90/313/EEC direktíva Mindenkinek joga van a közérdekű adatokhoz és az egészséges környezethez. A környezetkárosítás nem ismer határokat, a környezeti adatok minősítetten közérdekű adatok. Nagyjából ezen fő alapelvek jogi keretbe foglalásából született 1990-ben a A környezettel kapcsolatos információk hozzáférésének szabadságáról szóló fenti számú direktíva. Az EU történetében ez volt az első olyan szabályozás, ahol arra kötelezték a tagországok parlamentjeit, hogy a direktíva keretei között e témában határidőre alkossanak saját törvényt. A 90/313/EEC számú direktíva a közhatóságok által kezelt környezeti információkhoz való hozzáférés főbb elveit és minimális elvárásait fogalmazza meg (az alanyi és tárgyi hatály, a visszatartható információfajták meghatározása főbb eljárási szabályok, határidők, költségviselés szabályozása). A direktíva jelentős érdeme a bírósági jogorvoslat bevezetése is. Az alábbiakban tárgyalandó Aarhusi Egyezmény részben átvette, részben pedig továbbfejlesztette az EU direktívában megjelenő haladó elveket és intézményeket. Mindez persze visszahat az EU jogalkotási folyamatára is. Az elfogadás előtt álló új EU direktíva várhatóan teljes egészben átveszi majd az Aarhusi Egyezmény rendelkezéseit. Az Aarhusi Egyezmény egyébként már az 1998-as aláírása óta érezhető hatással volt az EU jogalkotási folyamatára. Jó példája ennek a 2000/60/EC Irányelv (vízvédelmi keretdirektíva), amelynek 14. szakasza a Nyilvánosság tájékoztatása és bevonása a döntéshozatalba címet kapta. Ebben a tervezési háttéranyagok, információk nyilvánosságának kimondásán túl hangsúlyozottan jelenik meg az adatkezelők tájékoztatási és lakosság-mozgósítási kötelezettsége is. A keretdirektíva a tervezést, mint folyamatot veszi alapul, és ehhez igazítja a feladatokat is. A hivatalos oldal kötelessége a folyamatos véleménycsere biztosítása, míg a lakosság a tervek végrehajtásának ellenőrzésében kap az eddiginél több lehetőséget.
3 JOGGAL, KÖRÖMMEL 3. Az Aarhusi Egyezmény* A környezetvédő civil szervezetek hamar felismerték az EU direktíva előnyeit de hiányosságait is. Nagyrészt nekik köszönhető, hogy a téma továbbra is téma maradt és hogy 1998-ban megszülethetett az Aarhusi Egyezmény (továbbiakban: Egyezmény). Az Egyezmény a környezeti információkhoz való hozzáférés leghaladóbb nemzetközi elemeit gyűjtötte össze és azt minimális elvárásként fogalmazza meg. A környezeti információk határait az Egyezmény szándékosan tágan húzza meg, így próbálja meg elejét venni a hivatal szűkítő értelmezéseinek. Ezért az Egyezmény környezeti információk fogalma többek között felöli a géntechnológiailag módosított szervezeteket, valamint mindazon intézkedéseket (hatóságit is), megállapodásokat, terveket és programokat (politikait is) melyek a környezet állapotára kihatással bírnak vagy bírhatnak. Ugyancsak ekként rendeli értékelni a fentiekkel összefüggő, az emberi egészségre és biztonságra vonatkozó adatokat is. A civil társadalom három kulcsfontosságú pillérével (az információhoz jutással, a döntéshozatalban való részvétellel és a jogorvoslattal) foglalkozó Egyezmény leghangsúlyosabb része (4. Cikk) az alanyi jogként deklarált környezeti információkhoz való hozzáférés szabályait tartalmazza. Az Egyezmény hangsúlyozza, hogy az információkhoz való hozzáférést időben, a döntést megelőzően kell biztosítani. Az információmegtagadás két lehetséges területének pontos lehatárolása az üzleti és a hivatali titkok sajátos egyéni értelmezésének kíván gátat állítani. Ehhez kapcsolódóan hangsúlyozottan jelenik meg a hatékony és szolgáltató közigazgatás követelménye az adófizetők pénzén működő hivatal nem uralkodhat a polgárokon. Az Egyezmény főszabályként mondja ki a kibocsátási adatok nyilvánosságát. Ez alól kivétel csak akkor alkalmazható, ha az adatok kiadása üzleti titkot, szellemi tulajdont, személyes adatokat vagy védett környezeti tárgyakkal kapcsolatos érdeket sértene illetőleg olyan önkéntesen szolgáltatott adatokra vonatkoznak, melyek továbbadásához az adatközlő nem járult hozzá. Ilyen esetekben az adatkezelő szerv kötelessége mérlegelni azt, hogy a fenti említett érdekek sérelme vagy az információ kiadása szolgálja jobban a köz érdekeit. Az információs jog kiterjesztésével együtt tágulnak az egyes tevékenységekkel kapcsolatos döntéshozatalban való közvetlen részvételi lehetőségek is. Az Egyezmény szövege túllép a formalitásokon: a rendelkezései megteremtik a gyors, hatékony polgári fellépés és jogorvoslat kereteit. A környezetvédelem és a demokrácia szempontjából egyaránt kiemelkedő jelentőségű Egyezmény előírásai október 30-án léptek hatályba. Magyarországon a 2001: évi LXXXI. törvénnyel hirdették ki. *Az Aarhusi Egyezményt 39 ország (köztük Magyarország és az EU) írta alá, de hatályba lépéséhez az kellett, hogy az aláíró országok közül legalább 16 a saját nemzeti joga részévé tegye.ez Magyarországon a 35/2001. (VI.1.) OGY. sz. határozattal történt meg.
4 4. JOGGAL, KÖRÖMMEL Az információs szabadság érvényesítéséhez kapcsolódó rendelkezések megjelennek egyébként az egyes ágazati Egyezményekben is. Témánk szempontjából ilyen például a Határokat átlépő vízfolyások és nemzetközi tavak védelméről és használatáról szóló 1992-es ún. Helsinki Egyezmény. Az Egyezmény 16. cikke részletesen sorolja fel azokat a hatósági tevékenységeket, vízminőségi és állapot felmérési monitoring adatokat, melyeket az érintett feleknek hozzáférhetővé kell tenni, illetve nyilvánosságra kell hozni. A fenti Egyezményt Magyarországon a 130/2000. (VII.11.) Korm. sz. rendelettel hirdették ki. Hasonló jelentőséggel bír az országhatárokon átterjedő környezeti hatások vizsgálatáról szóló, Espooban aláirt nemzetközi Egyezmény is (kihirdetve a 148/1999. (X.13.) Korm.sz. rendelettel). Erre a témára a közmeghallgatás tárgyalásánál visszatérünk Rövidítések jegyzéke: Avtv. Kvtv. Áe. Btk évi LXIII. törvény a személyes adatok védelméről és a közérdekű adatok nyilvánosságáról ( adatvédelmi törvény ) évi LIII. törvény a környezet védelmének általános szabályairól ( környezetvédelmi törvény ) évi IV. törvény az államigazgatási eljárás általános szabályairól évi IV. törvény a Büntető Törvénykönyvről AB Hat. Alkotmánybíróság határozata Omb. Adatvédelmi biztos (ombudsman) intézkedése II. A KÖRNYEZETTEL KAPCSOLATOS INFORMÁCIÓK MEGSZERZÉSE AZ ÉVI LXIII. TV. ALAPJÁN Ez a brosúra az egyik legfontosabb alkotmányos alapjogról szól. Elsősorban azért íródott, mert tapasztalataink szerint a polgárok még messze nem ismerték fel, nem használják ki a környezeti adatokhoz és információkhoz való hozzáférés lehetőségeit. Ennek oka összetett. A jogi szabályozatlanság problémája az Aarhusi Egyezmény hatályba lépése után feloldható, az EU-hoz való csatlakozásunk folyamatában pedig várhatóan tovább finomul. Az Egyezményben vállalt kötelezettségek teljesítéséhez szükséges jogszabályok megalkotása vagy módosítása, a közigazgatási vonal megerősítése azonban teendőinknek csak az egyik, ám nélkülözhetetlen része. Leküzdeni itt maradnak még az egyéb tényezők is: a bürokrácia szemlélete, a polgár állam bácsitól való hagyományos félelme, a társadalmi közömbösség, a környezettudatosság és a jogi kultúra hiánya. Ezek feloldása már nehezebbnek, idő igényesebbnek tűnik. Akkor tisztázzuk: mi számít közérdekű adatnak? Az adatvédelmi törvény (Avtv.) szerint: Közérdekű adat az állami vagy helyi önkormányzati feladatot ellátó szerv kezelésében lévő, a személyes adat fogalma alá nem eső és a törvényben meghatározott kivételek közé nem tartozó adat. * Leegyszerűsítve: minden olyan adat közérdekű, amely nem személyes jellegű, és amit nem titkosítottak.
5 JOGGAL, KÖRÖMMEL 5. Ez így teljesen nem igaz, de főszabályként segít eligazodni. Ráadásul megjegyezhető. (Hivatkozás: * Avtv pont) A környezet állapotára vonatkozó adatok nálunk is közérdekű adatok-e? Mindenképpen, hiszen egyébként értelmüket vesztenék azok az alkotmányos rendelkezések, melyek minden polgár számára biztosítják az egészséghez, illetve az egészséges környezethez való jogot.* A környezet állapota és az egészségünk állapota közötti összefüggéseket ismerve elmondható, hogy a fenti alkotmányos alapjogok érvényesíthetősége állampolgári kontrollja nem képzelhető el a teljes nyilvánosság biztosítása nélkül. A környezetvédelmi törvény (Kvtv.) Alkotmányból levezethető rendelkezése szerint a környezet állapotára, igénybevételére és használatára vonatkozó, állami költségvetésből fizetett vizsgálati adatok a közérdekű adatokra vonatkozó szabályok szerint kezelendők.** A fent hivatkozott törvényhelyek alapján tehát kérésre valamennyi adatkezelő szerv köteles a környezet állapotával, igénybevételével kapcsolatban kezelésében lévő adathoz hozzáférést biztosítani. (Hivatkozás: * Alkotmány 18. és 70/D., ** Kvtv. 51. (2) bek.) Mit mond az információs jogról a környezetvédelmi törvény? Azt mondja: Mindenkinek joga van a környezetre vonatkozó tényeknek, adatoknak, így különösen a környezet állapotának, a környezetszennyezés mértékének, a környezetvédelmi tevékenységeknek, valamint a környezet emberi egészségre gyakorolt hatásainak megismerésére. * Továbbá azt is, hogy az állam mindenki számára lehetővé teszi a környezet és az egészség lényeges összefüggéseinek, a környezetkárosító tevékenységek és azok fontosságának megismerését. ** Mindez az előzőekben említett alkotmányos alapelvek logikus folyománya. Megfogalmazásuk nagyon fontos, érvényesíthetőségük azonban sokak szerint további állami intézkedéseket feltételezne. Például azt, hogy az EU csatlakozás jogharmonizációs munkájában megszülessen a környezeti információkhoz való jutásról szóló önálló magyar jogszabály. Négy éve el is készült a téma (a hatályos EU direktívához igazodó) tervezete, amit azonban a készülődő Aarhusi Egyezményre hivatkozással akkor leállítottak. Mert ugye minek is szabályozni valamit, ha úgyis változik Egy dolog a polgár információs alapjoga a másik viszont az állam információkhoz (hatalomhoz) való ragaszkodása. (Hivatkozás: * Kvtv.12. (1),** Kvtv.12. (2) bek.) Magyarországon tehát a környezeti információhoz való jutásról önálló jogszabály nincs, ami azonban eddig sem azt jelentette, hogy azokhoz ne lehetne hozzáférni. Az adatkérő polgár dolgát azonban nagyban nehezíti az, hogy az adathozzáférés szabályait
6 6. JOGGAL, KÖRÖMMEL eddig az évi LXIII. adatvédelmi törvény, az évi LIII. környezetvédelmi törvény, az államigazgatási eljárás általános szabályairól szóló évi IV. törvény és egyéb ágazati jogszabályok összeolvasásával kellett összerakni. Az Aarhusi Egyezmény hatályba lépése most új helyzetet teremtett, ami alkalmat nyújt a jogalkotóknak a környezeti információhoz jutással illetve a közösségi részvétellel kapcsolatos szabályok teljes felülvizsgálatár. Az esetleges szükséges jogi szabályozás megteremtéséig a régi jogszabályi keretekkorlátok között kell mozognunk. Vagyis addig sajnos számos kérdés továbbra is nyitott marad nem véletlenül hivatkozunk majd annyit az adatvédelmi biztos (Omb.) és az Alkotmánybíróság (AB) értelmezéseire. Elhatárolási kérdések Mivel a dolgok néha keveredni látszanak, nem árt az elején tisztázni néhány dolgot: a.) A közérdekű adatok nyilvánossága tekintetében az alapvető rendelkezéseket az Avtv. tartalmazza. Ez a törvény a főszabály, ehhez képest a Kvtv.-ben felbukkanó, környezetvédelmi adatokhoz kapcsolódó rendelkezések a speciális kiegészítések. b.) A közérdekű adathoz való jutás eljárási szabályai az Avtv. speciális rendelkezéseiben jelennek meg és nem az államigazgatási eljárás általános szabályairól szóló Áe.-ben. Az Áe-ben nem szerepel a közérdekű adat fogalma az Avtv.-ben viszont hiányzik az áttétel, a kizárás intézménye, nincs fellebbezés, mások a határidők és kicsit másként működik az iratbetekintés is. c.) Környezetvédelmi információkhoz hozzá lehet jutni államigazgatási eljárás keretében is. Erre azonban elsősorban annak van esélye, akit az adott ügyben az eljáró (adatkezelő) szerv ügyfélnek ismer el. Az Áe. 3. (4) bekezdése alapján erre a pozícióra kevesen pályázhatnak körüket pedig még tovább szűkíti az államigazgatási szervek sajátos ügyfél-értelmezése. Ki igényelhet tehát adathozzáférést, és mi célból? A hozzáférés elég csúnya szó. Nem mi találtuk ki, hanem a jogalkotó. Egyébként alapvető állampolgári jogról lévén szó, a közérdekű adatokhoz mindenkinek (bárkinek) joga van hozzáférni. Jóska Pistának (természetes személy) éppúgy, mint az Aggódó Kiscserkészek Klubjának (nem jogi személy), vagy a települési Környezetvédő Egyesületnek (jogi személy). Az Avtv. az adatkezelő szervek kötelességévé teszi annak biztosítását, hogy az általuk kezelt és megismerhető közérdekű adatokhoz bárki hozzáférjen.* Az adatkezelő szervnek nincs joga vizsgálni, hogy a kérelmező miért kíváncsi a kért adatokra miként azt sem, hogy mit akar majd a
7 JOGGAL, KÖRÖMMEL 7. megszerzett adatokkal kezdeni.** Az Alkotmány 61. (1) bekezdése nemcsak a közérdekű adatok megszerzésére, de annak terjesztésére is jogot ad. A gyakorlat egyébként sajnos azt jelzi, hogy míg a polgárok csak elvétve kérnek ki adatokat a hatóságoktól, a vállalkozók üzleti célú adatbegyűjtése rohamosan nő. (Hivatkozás: * Avtv. 19. (3) bek., ** 19/1995. (III.28.) AB határozat) Szükséges-e igazolni az adatkérőnek a személyazonosságát? Minthogy a közérdekű adatok megismerésére bárki jogosult az adatkérőnek nem szükséges felfedni a személyazonosságot. Két okból azonban célszerűnek tetszik: ha a kérelmező levélben kéri a közérdekű adatok (másolatának) megküldését, akkor nem árt megadnia nevét, lakcímét, ahová a választ várja. jogosan igényelheti a személyes alapadatok megküldését az adatkezelő is, hiszen az adatszolgáltatással felmerült költségeit csak ismert személytől vasalhatja majd be. (Hivatkozás: Omb. 254/K/1999) Elévül-e a hozzáférés joga? Ilyen nincs, a közérdekű adatokhoz (iratok megismeréséhez) való jog időben nem korlátozható. A jogosultság osztja az információ sorsát: vagyis egészen addig jogunk van a hozzáféréshez, amíg az iratokat ki nem selejtezték. (Hivatkozás: 19/1995. (III.28.) AB. határozat ) Kitől lehet a közérdekű adatokat beszerezni? Közérdekű adatot mindig az adatkezelő szervtől kell kérni. Adatkezelő szervként az Avtv. állami és helyi önkormányzati feladatot, valamint jogszabályban meghatározott egyéb közfeladatot ellátó szervet nevesíti.* Ez eddig rendben lenne, az adatkérő dolgát azonban a gyakorlatban nagyban megnehezítik a számára átláthatatlan hatásköri feladatmegosztások. A vízminőséggel kapcsolatos adatokon például a környezetvédelmi felügyelőség a vízügyi igazgatósággal és közfeladatot ellátó vízszolgáltatóval osztozik. Közegészségügyi szempontból (az ivóvíz egészségre való hatására vonatkozóan) az ÁNTSZ az adatkezelő hatóság, mezőgazdasági hasznosításnál pedig a Növényegészségügyi és Talajvédelmi Állomások Az eligazodáshoz segítségül füzetkénk végén közzéteszünk néhány vizes adatkezelő szervet és az általuk jellemzően kezelt adattípust. Ne feledjük, az adatszolgáltatási eljárásra nem az Áe. szabályai vonatkoznak, vagyis az adatkezelő szervnek nincs irattovábbítási (áttételi) kötelezettsége! Ha attól kérünk adatokat akinél ilyen nincs is akkor az feltehetően meg fogja tagadni a kérést. Okkal. Annak viszont nincs akadálya, hogy egyszerre több helyen próbálkozzunk. (Hivatkozás: * Avtv. 19. (1) bek.) Van-e az adatkérésnek kötelező formai tartalmi kötöttsége? Formai előírás nincs. A kérés előterjeszthető szóban, személyesen eljárva, telefonon és írásban is: faxon, elektronikus formában, vagy levélben. A határidők követhetősége végett a levelet mindig ajánlva adjuk fel, egy példányt pedig tartsunk meg. Sosem lehet tudni A levélben nem árt az adatkezelőben tudatosítani, hogy miről is van szó. Nem a hogyléte iránt érdeklődünk, és nem is unatkozásból zaklatjuk levelünkkel. Legjobb, ha a levél végén a jogszabályra hivatkozással jelezzük, hogy ez egy közérdekű adatokat kérő beadvány, amelynek szíveskedjenek 15 napon belül eleget tenni. Ahogy azt az Avtv. előírja.* Lásd: 1. számú iratminta (Hivatkozás: * Avtv. 20. (1) bek.)
8 8. JOGGAL, KÖRÖMMEL A megkeresés tartalma Alkotmányos alapjogról lévén szó az adatigénylőtől nem követelhető meg a szakszerű szabatosság. Ha az adatigénylés tárgya a beadványból meghatározatható akkor teljesíteni kell.* A kérelem pontos megfogalmazása azonban saját érdekünk, hiszen az megkönnyíti a teljesítést (megtagadást) is. Pontatlan megfogalmazást, zavaros kérdést nem tudnak majd értelmezni. Jelezzük tehát konkrétan, hogy milyen közérdekű adatot kérünk és milyen formában, máskülönben adatküldés helyett jönnek majd a kifogások, a félreértelmezések és a bíróság előtt sem lesz nagy sikerélményünk. Annak nincs jelentősége, hogy az adatkezelő hogyan tárolja az adatokat.** Irat fénymásolása éppen úgy kérhető, mint hangszalag átjátszása vagy számítógépen lévő adatok letöltése. Másolatküldésre vonatkozó kérésnél nevezzük meg a közérdekű adatot tartalmazó iratot, közgyűlési jegyzőkönyvnél pedig azt a részt, amelyikre kíváncsiak vagyunk.*** Ha tényleg pongyolán fogalmaztunk, akkor tegyünk eleget az adatkezelő kérésének és pontosítsuk igényünket. Hasonló kérelem egyébként többször is beadható, ha folyamatosan mért adatokról van szó, akkor akár hetente is.* (Hivatkozás: *Omb. 254/K/1999, ** Avtv. 20. (1) bek., ***BH ) Mit kell tudni az adatszolgáltatás módjáról? Az ember általában iratbetekintést, adatmegküldést, tájékoztatást kér fénymásolatban vagy hajlékonylemezen várva a megjelölt információkat. Az adatkezelő szervet köti az adatkérés módja és attól (hacsak nincs elháríthatatlan akadálya) egyoldalúan nem térhet el.* Nyilvánvalóan nem követelhető azonban olyan technikai teljesítés, amely nem áll az adatkezelő rendelkezésére (például nem kérhetjük az adatot word formátumban, ha azt pdf.- ben kezelik). Más a helyzet, ha az igényelt közérdekű adatok rendelkezésre állnak ugyan, van technika is de az adatok számítógépre vitele, vagy a kért rendszerezése jelentős többletmunkát és költséget jelentene. Ilyen esetekben a feleknek közösen kell megegyezniük a teljesítés módjáról és a fizetendő költségtérítésről.** (Hivatkozás:. *Omb. 254/K/1999, ** 19/1995. (III.28.) AB. határozat) Hol lelhetők fel egyes vállalatok működésével kapcsolatos környezeti információk? A különféle termelő és szolgáltató cégek üzemszerű működésük során folyamatosan terhelik a környezeti elemeket. Hulladékkal, zajjal, bűzzel, füsttel, sugárzással. Na és szennyvízzel persze. Ezek egy részét a környéken lakók érzékszerveikkel regisztrálják ennél megbízhatóbbak viszont a mérőműszerek. A Kvtv. és a különböző ágazati jogszabályok alapján a cégek különféle mérésekre, számításokra, nyilvántartások vezetésére és azok alapján általában éves adatszolgáltatásokra kötelezettek.* A környezetvédelmi és vízügyi hatóságok ütemtervük szerint ellenőriznek, de havária esetén végeznek méréseket soron kívül is. A cégek káros anyag kibocsátási adatai ugyan elsődlegesen általában a kibocsátónál lelhetőek fel, ezek azonban hozzáférhető közérdekű adattá leginkább csak a hatósági gyűjtőbe kerülve válnak.** (Hivatkozás: *Kvtv. 50. (1) bek., ** Kvtv.51. (1) bek.) Hogyan ismerhetjük meg az egyes vállalatok által okozott környezeti terheléseket? A környezethasználókat a Kvtv. 12. (4) bekezdésében foglaltak szerint tájékoztatási kötelezettség terheli az általuk okozott környezetterhelés- és igénybevétel tekintetében, melyet mindenkinek joga van megismerni.* Az érdeklődő polgár fordulhat ugyan a környezetterheléssel kapcsolatos adatokért közvetle-
9 JOGGAL, KÖRÖMMEL 9. nül a gazdálkodó szervezethez ennél viszont több sikerrel kecsegtet, ha információs jogát nem ott, hanem az adatkezelő hatóságnál érvényesíti. A környezethasználók nem, de az adatkezelő állami vagy önkormányzati szervek kötelesek a birtokukban lévő közérdekű adatok kiszolgáltatására.** Ehhez természetesen kérelem szükséges, pontosan megjelölve azt, hogy melyik vállalattal kapcsolatban mire kíváncsi. Az ISO minősítést elnyert cégek egyébként évente saját környezetvédelmi jelentést készítenek. Ami nyilvános, tehát meg lehet tőlük kérni. Néha egészen használható adatokhoz lehet jutni a vállalatok által tartott nyílt napokon is. (Hivatkozás: * Kvtv.12. (1) bek., ** Kvtv. 51. /1/ bek.) Hol lelhetők fel a vízgazdálkodási alapadatok? Az egyes környezeti-ágazati jogszabályok az adatkezelés és hozzáférés módját az Avtv.-vel összhangban speciális előírásokkal tovább pontosíthatják. A kérelem megfogalmazásakor tehát ajánlatos az egyes rendelkezéseket összeolvasni. A vízgazdálkodási alapadatok fogalmát a 178/1998. (XI.8.) Korm. sz. rendelet értelmező rendelkezése részletesen felsorolja, majd a 6. -ában ezeket közérdekű adatoknak minősíti. Az adatszolgáltatásért felszámítható költségeket az adatkezelő szerv vezetője külön szabályzatban határozhatja meg, amely értelemszerűen nyilvános. Ugyanezen jogszabály rendelkezik a vízgazdálkodási információs rendszer (a VIZIR) létrehozásáról is. Több helyen ütköznek viszont a fenti szabályozással azok az alsóbbrendű miniszteri rendeletek, amelyek a vízrajzi adatok*, illetve a vízkészlet gazdálkodási, vízgazdálkodási, vízkészlet mennyiségi és minőségi adatok kezelésével kapcsolatos tevékenységet szabályozzák. ** Jogszabályi ellentmondások esetén értelemszerűen a magasabb szintű kormányrendelet előírásai az irányadók az adatkezelő vízügyi szerv ezzel ellentétes álláspontjáét kérelemre a bíróság helyre teszi. Vizes adatok kérésekor a vízügyi hatóságok bonyolult (többmegyés, vízfolyásokhoz igazodó) szervezeti felépítése miatt különösen fontos a kérelem pontos címzése. Az egyes vízügyi hatóságok illetékességi területét és feladatait a 234/1996. (XII.26.) Korm. sz. rendeletből lehet kisilabizálni. (Hivatkozás: * 22/1998. (XI.6.) KHVM sz.r., ** 23/1998. (XI.6.) KHVM sz.r. )
10 10. JOGGAL, KÖRÖMMEL Megismerhetők-e a gazdálkodó szervezetekre kirótt környezeti bírságok? Igen. A megismerhető adatok körét az adatvédelmi biztos állásfoglalásai a Kvtv. 50. (1) bekezdésben foglalt információknál tágabban értelmezi. Álláspontja szerint a gazdálkodó szervezetek jogszerű működésének ellenőrzésére hivatott hatóságok által lefolytatott vizsgálati eredmények közérdekű adatok. Logikus is, hiszen ha igaz az, hogy a környezetkárosítás mindenkit sújt, határokat sem ismer és az esetek jelentős részében visszafordíthatatlan károsításokat idéz elő, akkor üzleti titokra való hivatkozással a hatóságok nem zárkózhatnak el a környezetvédelmi bírságok megismerésére irányuló kérelem teljesítésétől.** (Hivatkozás: *Omb. 778/A/1997, ** Omb. 181/H/1999) Az Avtv. alapján megismerhetőe-e a KAC (és a többi elkülönített állami, önkormányzati alap) felhasználása és a döntési folyamata? A csúnya nevű Környezetvédelmi alap célfeladatok fejezeti kezelésű előirányzat -tal (KAC) kapcsolatos adatok és ez fő szabályként minden elkülönített állami vagy önkormányzati pénzalapra vonatkozik közérdekűnek minősülnek. Ez azt jelenti, hogy az alapok felhasználása illetve a döntési eljárás folyamata nyilvános, azaz bárki által megismerhető.* Ez így logikus. A közpénzek felhasználása esetén különösen fontos, hogy ne csak beszéljünk a nyilvánosságról, a korrupció elleni harcról, hanem tegyük is lehetővé, hogy az adófizetők megismerjék, kik és mire költötték a pénzüket. Az adóbevételekből (központi költségvetésből) folyósított támogatások felhasználása nem kezelhető titkosan csak azért, mert polgári szerződést érint.** Ebből következően a leghelyesebb eljárás, ha a polgár az Avtv ára hivatkozással közérdekű adat iránti kérelmet nyújt be a döntésekre ill. a jegyzőkönyvekre vonatkozóan, melyet az adatkezelő 15 napon belül köteles teljesíteni. (Hivatkozás: * Omb. 112/K/1997-2, ** Omb. 764/K/1999-2) Irat (adat)betekintés teljesítésének módja: Az iratbetekintés nem a legnépszerűbb műfaj. Be kell menni a hivatalba, ahová bemenni általában nemigen akaródzik. Várakozni kell a sorunkra, aztán az iratokra, az ügyintézőnek pedig vagy van ideje velünk foglalkozni, vagy nincs. Egyszóval a személyes adatbetekintés néha tényleg macerás. Viszont számos előnnyel bír. Személyesen eljárva a kérelmező a teljes dokumentációt megismerheti, abból valóban csak a számára fontos iratokat jegyzeteli ki vagy másoltatja le ha pedig nem ért valamit elmagyarázzák neki*. Vagyis idő és pénz takarítható meg, ráadásul az aktacsomóból néha nem várt értékes információk bukkannak elő. A személyes iratbetekintés időpontját ajánlatos a hivatallal előzetesen egyeztetni. Ez ügyben legjobb az írásbeli kérelem várható beérkezése után rögtön felhívni a hivatalt. Mégpedig úgy, hogy az adatkezelő szervnek lehetősége legyen a 8 napon belüli megtagadásra, illetve a 15 napon belüli teljesítésére. (Hivatkozás: * Kvtv. 12. (3) bekezdés.) Jelen lehet-e az adatbetekintésnél az adatkezelő szerv képviselője? Ha akar, akkor igen,* hiszen egy aktában lehetnek nem nyilvános (titkosnak minősülő) információk is. Gyanakvás helyett használjuk ki inkább a helyzet előnyeit. A betekintő polgár általában nem szakember, a jelenlévő ügyintéző viszont általában az. Felhívhatja a figyelmet erre-arra, segíthet az adatok szakmai értelmezésében, intézkedhet a fénymásolásról. Ezekre nyugodtan meg is lehet őt kérni, hiszen az Avtv.20. (1) bekezdésében foglaltak szerint a kérelemnek az adatkezelő közérthető formában tesz eleget. (Hivatkozás: * 19/1995. (III.28.) AB határozat)
11 JOGGAL, KÖRÖMMEL 11. Mennyi idő alatt kell az információ hozzáférésre vonatkozó kérést teljesíteni vagy megtagadni? Az adatkezelőnek 8 munkanap áll rendelkezésére a kérés megtagadására, amit azonban mindig indokolni köteles. Egyéb esetben a kérésnek a legrövidebb időn belül, legfeljebb azonban 15 napon belül kell eleget tennie. A fenti időpontok természetesen a kérelem tudomásra jutásától (a kérés beérkeztétől) számítandók. (Hivatkozás: Avtv. 20. (1) illetve (2) bek..) Meghosszabbíthatók-e az Avtv.-ben előírt határidők? Elméletileg nem, a gyakorlatban azonban mégis előfordulhat, hogy az adatszolgáltatás elhúzódik. Vagy azért, mert pontosítani kell a kérést, vagy azért mert a költségek ügyében kell alkudoznunk (hogy tudjuk-e vállalni), esetleg az adatkezelő szerv időt kér, hogy az adatokat az általunk kért formában szolgáltathassa. Ezért is fontos a kérés pontos megfogalmazása. Ha azonban többszöri levélváltásból az derül ki, hogy az adatkezelő csak az időt húzza, esze ágában sincs adatot kiadni, ezt alappal lehet megtagadásként értelmezni és további alkudozás helyett a bíróságtól kell kérni a teljesítésre való kötelezést.* (Hivatkozás: * Avtv. 21. (1) bek.) Mi történik akkor, ha az adatkezelő szerv nem válaszol? Az adathozzáférés megtagadására (vagy teljesítésére) az Avtv. szigorú határidőket ír elő, amelyek alól sem mellébeszéléssel, sem hallgatással nem lehet kibújni. Az adatvédelmi biztos állásfoglalása szerint az adatkezelő hallgatása az Avtv. alapján a kérés megtagadásaként értelmezendő.* Vagyis ha mindkét határidő válasz nélkül telik el, az adatkérő előtt megnyílik a bírósági út. (Hivatkozás: * Omb. 16/A/95) A hatóságok néha kifinomult módszereket is alkalmazhatnak a nemkívánatos beavatkozók távoltartására. A REFLEX Környezetvédő Egyesület adatokat kért a vízügyi hatóságtól a szigetközi ágrendszerben építeni tervezett fenékküszöbökről. A hatóság addig húzta az időt, míg ki nem adta a vízjogi engedélyt, amelyet azonnal végrehajthatónak is nyilvánított. Ebben a helyzetben az adatvédelmi eljárás folytatása értelmetlenné vált, az egyesület magát ügyfélnek tekintve fellebbezett. A másodfokú vízügyi hatóság azonban érdemi elbírálás helyett egy tájékoztató levélben tagadta meg az ügyféli pozíciót, amivel az egyesületet megfosztotta a bírósági jogorvoslattól is (közben a vízügyi építőbrigádok már javában betonoztak). Az ügyben eljárt Legfőbb Ügyészség a sorozatos jogsértések megállapítása mellett iránymutatásul kimondta, hogy amennyiben a környezetvédő egyesület környezetvédelmi érdekekre hivatkozással jár el, úgy az erre vonatkozó közigazgatási eljárásban ügyfélként kell elismerni. (VIü.1898/1995 sz. óvás) Valójában ezt a felfogást a témában azóta született, ezzel ellentétes tartalmú állásfoglalások miatt a gyakorlatban soha nem tudtuk érvényre juttatni. Az információszolgáltatásért érvényesíthető költségek Az Avtv. megfogalmazásában: a közérdekű adat közléséért az adatkezelő szerv vezetője legfeljebb a közléssel kapcsolatban felmerült költség mértékéig költségtérítést állapíthat meg. * Nézzük csak, mi jelenthet ez! Az állapíthat azt jelenti, hogy a költségfelszámolás nem kötelező. Ha viszont állapít, akkor csak a közléssel ténylegesen felmerült költségek jöhetnek számításba az adatszolgáltatásért más címen jogszerűen nem kérhető térítés. Közlési költségként jelentkezhet a postázással járó díj és a másolati illetékek. Az előbbi megsaccolható az utóbbiról pedig az illetéktörvény előírásaihoz** igazodóan önkormányzati rendeletek vagy belső szabályozások rendelkeznek. A fentieket
12 12. JOGGAL, KÖRÖMMEL tovább értelmezve: a személyes adatbetekintés tehát ingyenes kell, hogy legyen, miként a számítógépes adatmásolás is (ha viszünk magunkkal lemezt). Ezeknél ugyanis értelemszerűen nincs közlési költség. Persze ez csak a mi értelmezésünk, az adatkérő polgárok logikája. Az információ birtokosa másképp gondolkodik, ráadásul a hatóságoknak ma már bevételi terveik is vannak (nem véletlenül számolnak fel néha adatsor feldolgozás címén gyakran több ezer forintos mérnökóradíjakat). Az egy dolog, hogy senki sem akarja ingyen agyondolgoztatni a hivatalnokokat de talán az sem helyes, hogy a polgárokkal fizetessék meg a hivatal technikai vagy ügyintézési fogyatékosságait A tapasztalat szerint egyébként költségfelszámolásnál nincs kialakult gyakorlat. A számla összege leginkább alku kérdése és nagyban függ a hivatalvezető hozzáállásától, a személyes kapcsolatoktól. A meglepetések elkerülése végett érdemes előre megkérni a várható költségek közlését (amit az adatszolgáltató köteles előre megadni).* (Hivatkozás: *Avtv. 20. (3) bek., ** évi XCIII. törvény, melléklet IV. pont.) Az információszabadság korlátjai az Avtv. alapján Amint azt említettük, az állami vagy önkormányzati szervek által kezelt azon adatok, amelyek nem személyesek, és amelyeket törvényi rendelkezés alapján az erre jogosult szervek nem nyilvánítanak titkossá, bárki számára hozzáférhetőek. A személyes adatok fő szabály szerint csak az érintett beleegyezésével, vagy törvényi rendelkezések alapján, az adatok körének pontos meghatározásával kerülhetnek nyilvánosságra (Avtv.3. (1) bekezdés). A személyes adatok fenti védelme azonban nem abszolút, és előfordulhat olyan eset, amikor a polgárok közérdekű adatok megismeréséhez való joga überelheti azt.* Ilyen eset elsősorban a közhatalmat gyakorlók vagy politikai közszereplést vállalók esetében fordulhat elő, amennyiben a kért információ tevékenységük megítélése szempontjából jelentőséggel bír.** (Hivatkozás:. * 60/1994. (XII.24.) AB határozat, ** Omb. 26/K/1999) Titkok, titkok, titkok Közérdekű adatok nyilvánosságát tehát csak törvény korlátozhatja és csak kivételesen. Az Avtv. háromféle korlátozást nevesít: az államtitkot, a szolgálati titkot és a belső használatra készült, valamint a döntés-előkészítéssel összefüggő adatot.* Az államtitokkal kapcsolatos szabályokat az erről szóló évi LXV. törvény rögzíti, mellékletében pontosan felsorolva az államtitokká minősíthető adatfajtákat (titokköri jegyzék). Egy titokköri jegyzékben szereplő adat azonban csak akkor válik államtitokká, ha a törvényben arra felhatalmazott személy, az ott meghatározott minősítési eljárás keretében annak is nyilvánítja. Az államtitkot tartalmazó irat minden lapján ott szerepel a Szigorúan titkos! felirat. A szolgálati titkot tartalmazó irat lapjai a Titkos feliratról ismerhetőek fel. A szolgálati titkokkal kapcsolatos főbb szabályokat is a fenti törvény tartalmazza. Itt is van felhatalmazott minősítő személy, van szigorú eljárási rend a különbség az, hogy a szolgálati titokkör jegyzékét nem a törvény, hanem maga a minősítő állapítja meg (hozza nyilvánosságra). Így gyakorlatilag minden miniszter, országos hatáskörű szerv adott ki rendeletet ágazatának szolgálati titokköri jegyzékéről. Némelyik titoklista azonban inkább az információs szabadság megcsúfolásának nevezhető. A környezetvédelmi miniszter egyébként 14/1996. (VII.15) KTM számon alkotott rendeletet a témában. (Hivatkozás: * Avtv. 19. (3) bek.)
13 JOGGAL, KÖRÖMMEL 13. Belső használat? Döntés előkészítés? Az Avtv. 19. (5) bekezdése alapján a belső használatra készült illetve a döntés-előkészítéssel összefüggő adatok 30 évig korlátozottan nyilvánosak és csak a közfeladatot ellátó szerv hozzájárulásával hozhatók mások tudomására. A korlátozás indoka az állami szerv működésének illetéktelen külső befolyástól való védelme vagyis olyan iratokról, adatokról van (lehet) szó, melyek nyilvánosságra kerülése veszélyeztetné a közigazgatás egységét, zavartalan működését. E szabályozás több súlyos aggályt vet fel. A döntést itt az adatkezelő szerv vezetője hozza, aki minősít, aki ha jónak látja felmentést is adhat és ebben meglehetősen ellenőrizetlen szabadsággal bír. Ami érdekes: a fenti Belső használatra illetve Nem nyilvános felirattal ellátott iratok nyilvánosságra hozatalát a törvény egyébként nem is szankcionálja... Az Avtv. 19. (5) bekezdésében tárgyalt két adatfajtánál a jogalkotó nem határozza meg milyen iratokról is van szó, nem jelöli ki az érintett szervek körét és hiányzik a megfelelő garanciális minősítési eljárás is. Mint emlékezünk, ezzel a minősítéssel próbálta annak idején a Külügyminisztérium elzárni a nyilvánosság elől a hágai perhez a bős-nagymarosi vízlépcsőrendszer ügyében kidolgozott magyar álláspontot dokumentumait. Üzleti titkok és egyebek Az üzleti titkok fogalmát az Avtv. nem ismeri. Ha az adatmegtagadó adatkezelők nem hivatkoznának rá annyit, akár azt is hihetnénk, hogy ilyenek nincsenek is. De vannak, csakhogy az üzleti titkok mibenléte és a védelmükkel kapcsolatos elvárások nálunk jobb híján- más jogszabályokból (versenytörvény, Polgári Törvénykönyv) vezethetők le. Főszabályként azt érdemes róluk tudni, hogy főleg a cég gazdálkodásához kapcsolódó adatokról van szó, melyek védelme érthető okból elsősorban a cég érdeke és kötelessége. Az üzleti titkok mindig a környezethasználó (adatszolgáltató) saját minősítésén alapulnak márpedig ha rajtuk múlik, nyilván minden kényelmetlen adat titkosul. Ez a felállás sok problémát, bizonytalanságot vet fel. Az adatvédelmi biztos segítségével kialakított gyakorlat szerint az üzleti titokra hivatkozással a környezethasználó nem tagadhatja meg adatszolgáltatási kötelezettségét és nem feltétlenül tiltott a szolgáltatott adatok más célú felhasználása, hozzáférése sem.* Végső soron az adatszolgáltató indoklását mérlegelve az adatkezelő szerv dönti el, hogy elfogadja-e az üzleti titokká minősítést, vagy más érdeket helyez az üzleti titok által védett gazdasági érdek elé. Az adatvédelmi biztos útmutatása szerint a környezet védelméhez fűződő társadalmi érdek, a környezethasználatra és a környezet állapotára vonatkozó közérdekű információk szabad hozzáférhetőségének elve feltétlen elsőbbséget élvez az üzleti titok és a cégek jó hírnevének megőrzésével szemben. ** Reményeink szerint az Aarhusi Egyezmény üzleti titkokkal kapcsolatos részletes szabályozása segít majd feloldani a honi értelmezési nehézségeket. (Hivatkozás: *Omb. 181/H/1999, **Omb. 761/H/1997) Az adatkezelők felelősségéről Néha nem árt megismételni: jogállamban élünk, ahol a közérdekű adatok megismerhetősége alanyi jog. Nem a hivatal gyakorol kegyet, nem a polgárnak kell kérelmét indokolni, hanem az adatkezelőnek a megtagadás jogszerűségét. Az Alkotmánybíróság több határozatában is kifejtette, hogy alkotmányellenes az olyan iratok nyilvánosságának korlátozása (információk visszatartása), melyek nem tartalmaznak minősített állami, vagy szolgálati titkot. Az iratok minősítésénél mindig azok tartalmából kell kiindulni. A kérelmező, ha
14 14. JOGGAL, KÖRÖMMEL szerinte egy adat (információ) nyilvánosságát a titokminősítő indokolatlanul korlátozta, az adatvédelmi biztostól kérhet segítséget. Alkotmányellenes továbbá az az önkormányzati vagy hivatali szabályzat is, amely alaptalanul tiltja meg (korlátozza) a közérdekű adatok hozzáférhetőségét.* Ha az adatkezelő szervek ismétlődően és nyilvánvalóan alaptalanul tagadják meg a közérdekű adatokhoz való hozzáférést, akkor a tapasztalt adatkérő hivatkozhat a Btk. 177/A f) pontjára is. Amely szerint: Az az adatkezelő vagy adatfeldolgozó, aki közérdekű adatot eltitkol vagy meghamisít, vétséget követ el és büntethető (Hivatkozás: 32/1992. (V.29) AB határozat) Ki fordulhat bírósághoz? Az, akit adathozzáférési erőfeszítései közepette jogsérelem ért. Kérelmét alaptalanul megtagadták, válaszra sem méltatták, az adatszolgáltatásra előírt határidő eredménytelenül telt el,* vagy nyilvánvalóan nem a kért adatokat adták neki ki. Az Avtv. 19. (3) bekezdésben pontosan behatárolt megtagadási okokat az adatkezelő nem értelmezheti kiterjesztően. Ha tehát a kért iratokból (adatsorból) csak meghatározott adatok minősülnek titkosnak, akkor azok kiemelése után a többi hozzáférhetőnek minősül. A kiemelt (titkos) adatok helyettesítésére az adatkezelő nem köteles, hacsak más jogszabály (például a környezeti hatásvizsgálatról szóló**) lehetővé nem teszi ezt számára. Megnyílik a bírósági út lehetősége akkor is, ha az adatkezelő szerv az adatvédelmi biztos megkeresése után sem teszi lehetővé az adatokhoz való hozzáférést. (Hivatkozás: * Omb. 16/A/95, ** 20/2001. (II.14.) Korm.sz. r. 6. e) pontja) Mit kell tudni a bírósági jogorvoslatról? A jogsérelmet szenvedett kérelmező a megtagadástól számított 30 napon* belül a bíróságtól kérheti, hogy az adatkezelő szervet kötelezzék a kért közérdekű adat kiadására.** (Lásd: 2. sz. iratminta) A bíróság illetékességét az Atvt. 21. (5) bek. értelmében mindig az adatközlést megtagadó szerv székhelye alapozza meg. Vagyis az országos hatáskörű szerv ellen indítandó pernél a keresetet a megyei (budapesti székhely esetén a Fővárosi Bíróságnál) kell benyújtani. Helyi adatkezelők ügyeiben pedig az adott megyei bíróság székhelyén lévő helyi bíróság (Budapesten a Pesti Központi Kerületi Bíróság) jár el. A tapasztalatok szerint egy kereset beadása után érdekes dolgok történhetnek, a folyamatok felgyorsulhatnak, néha hirtelen még a kért adatok is megérkezhetnek A per soronkívülisége egyébként biztosítja az ügy (viszonylag) gyors elbírálását. A perben a köz szolgálatára rendelt szervnek kell bizonyítania, hogy jogszerűen és alappal tagadta meg a kért adatok kiszolgáltatását.*** (Hivatkozás: *Avtv. 21. (3) bek., ** Avtv. 21. (7) bek., *** Avtv 21. (2) bek.)
15 JOGGAL, KÖRÖMMEL 15. III. HOL, HOGYAN JUTHATUNK MÉG HOZZÁ A KÖRNYEZET ÁLLAPOTÁRA VONATKOZÓ ADATOKHOZ? Füzetkénk II. részében az adathozzáférés alapesetét jártuk körbe. Azt, hogy miképpen lehet ma közérdekű adatokhoz hozzájutni az adatvédelmi törvény segítségével. Akit valóban érdekelnek a környezetének állapotára vonatkozó információk, adatok, az ma nem lehet meg az Avtv. nélkül. Léteznek azonban olyan más kevésbé ismert vagy gyakorolt- lehetőségek is, melyek felhasználása hasonló eredménnyel kecsegtet. Ezek egy része nem jogi, hanem számítógépes ismereteket feltételez és az információs társadalom kiteljesedéséhez kapcsolódik (néhány éven belül remélhetőleg ez a rész lesz a brosúránk legterjedelmesebb fejezete). A szóba jöhető eszközök másik része speciális jogi intézmények vagy egyedi hatósági eljárások során kínálnak adatbeszerzési lehetőségeket. Ebben a fejezetben említjük meg azokat a szervezeteket, akik készségesen nyújtanak segítséget az adatéhes polgár információs jogának érvényesítésében. Mi a helyzet a világhálón lévő közérdekű adatokkal? A kívánatos állapot nyilván az lenne, ha az adatkezelőknek kötelezően írnák elő, hogy milyen környezeti-közegészségügyi adatokat, milyen formában kell a világhálón hozzáférhetővé tenni. Ez a megoldás biztosítaná a legnagyobb nyilvánosságot, a polgárnak olcsó lenne és kényelmes ráadásul az adatkezelő szerveket is tehermentesíthetné. Az Aarhusi Egyezmény a csatlakozó országok számára kötelezően írja elő a környezeti információk összegyűjtését, terjesztését. Ezen belül külön kiemeli a számítógépes adatbázisokhoz való hozzáférés biztosítását és itt iránymutatásul olyan információfajtákat nevesít, mint a környezet állapotáról szóló jelentés, a környezettel kapcsolatos jogszabályok szövege, a környezetpolitikai döntések, programok, tervek, nemzetközi egyezmények, stb. Hasonló jogszabályi előírások ugyan már nálunk is megjelentek, megbízható és használható számítógépes adatbázisok azonban eddig alig. A nem hivatalos internet alkalmazói szinten az információs rendszerek osztódnak. Vagyis külön adatelérési és általában egyoldalú hozzáférést biztosító rendszere van a nyilvánosságnak szánt, bárki által elérhető és letölthető adatoknak. A bizalmasan kezelendő illetve üzleti titkokat tartalmazó belső adatbázisok elkülönítetten jelennek meg hozzáférésük korlátozott és legtöbbször ellenőrzött is. Az elektronikus információszabadság jogi körülbástyázása egyébként sajnos messze lemaradt a technikai fejlődéstől. A számítógépes adatbázisok elérhetősége, nyilvánosságának biztosítása éppen úgy szabályozatlan, mint a mágneslemezen vagy világhálón való forgalmazásának (jog)technikai-pénzügyi háttere. Ahol pedig nagy a zavar, ott általában megjelennek az adatkereskedők is, ami még reménytelenebbé teszi az adatra éhes polgárok helyzetét. Milyen számítógépes adatbázisokhoz tudunk hozzáférni? Maradjunk abban, hogy a helyzet zavaros és a kibontakozás sem látszik túl gyorsnak. Maradjunk abban, hogy országos, regionális és helyi szinten is
16 16. JOGGAL, KÖRÖMMEL lázasan zajlik a környezeti adatokat feldolgozórendszerező nyilvános honlapok készítése. A próbálkozó kedvűeknek itt azt jelezzük, hogy milyen adatbázisok megjelenése várható előbb vagy utóbb. A Kvtv a feladat meghatározása alapján öt éve készülget az Országos Környezetvédelmi Információs Rendszer (OKIR), melyet a környezetvédelmi feladatokat ellátó állami és önkormányzati szervek töltenek majd fel adatokkal az egyszer csak megjelenő kormányrendelet szerint... Az OKIR egyes elemei például a vizes adatok egy része is már megjelentek a Környezetvédelmi Minisztérium honlapján (lásd. keretes rész). Késik sajnos a legtöbb ágazati információs rendszer (pl. VIZIR) beindítása és ma még teljesen esetleges, hogy a minisztériumok területi szervei milyen (környezeti, vízügyi, közegészségügyi stb.) információkat jelentetnek meg esetleges honlapjaikon. A helyi környezeti információk internetes megjelenítésére egyébként akkor lesz remény, ha az önkormányzatok a jogszabályi előírásnak megfelelően* nyilvánosságra hozzák majd az éves környezetvédelmi jelentéseiket. A következő reményteli adatbeszerzési lehetőség a telefonálás. Arra ugyan érthető okokból nincs remény, hogy telefonon előadott kérelmünknek egy hivatalos adatkezelő szerv nyomban eleget tesz, ilyenre inkább a lakossági tanácsadó irodák alkalmasak ( a Környezeti Tanácsadó hálózat irodáit a füzetként végén tesszük közzé). Hivatkozás: * Kvtv. 51. (3) bek. A Környezetvédelmi Minisztérium honlapján értelemszerűen elsősorban országos adatokhoz lehet hozzájutni. A Környezeti állapotjellemzők Vízkészletek rovata például nemenkénti bontásban tárgyalja azok terhelését illetve állapotát. Ennél részletesebb adatokhoz juthatunk, ha a Környezeti Elemek Védelme címszó alatt a Felszíni vizek, illetve a Felszín alatti vizek jelszóra kattintunk. Ez utóbbinál területenként bontásban szerezhetünk adatokat a parti szűrésű vizek, talajvizek, rétegvizek stb. minőségéről. A 33/2000 (III.17.) Korm.sz. r. mellékelteinek beépítésével innen szerezhetünk tudomást arról, hogy lakóhelyünk vízminőség védelmi szempontból nem minősül-e különösen érzékeny illetve kiemelten érzékeny településnek. Ugyancsak ezen a helyen tudhatjuk meg, hogy a lakóhelyünk nitrát érzékeny területként van-e besorolva illetve települési szennyvíztisztítás szempontjából érzékeny vízgyűjtő területbe esik-e?
17 JOGGAL, KÖRÖMMEL 17. Közmeghallgatások a Kvtv. alapján A Kvtv. 67. (1) bekezdése értelmében A környezetre jelentős mértékben hatást gyakorló tevékenység megkezdése előtt környezeti hatásvizsgálatot (KHV) kell végezni. A KHV-re kötelezett tevékenységek listáját és a hatásvizsgálat részletes eljárási szabályait a Kvtv. illetve külön jogszabály határozza meg*. Az eljárásban az információs nyilvánosság részeként kiemelkedő szerepet kap a hatásterületen élő lakosságnak tartott közmeghallgatás (ami azonban sajnos csak a részletes hatásvizsgálat keretében** illetve a Kvtv.74. (2) bekezdésének c) pontja alapján indult eljárásban kötelező). A közmeghallgatásról készült jegyzőkönyv nyilvánosságát a felügyelőségnél illetve minden érintett települési önkormányzatnál biztosítani kell, az adathozzáférés tehát bárki részére lehetséges. A közmeghallgatás intézménye illetve jelenleg a környezeti hatásvizsgálathoz kapcsolt közreműködési formák az Aarhusi Egyezmény hatályba lépése után várhatóan más eljárásokban is létjogosultságot nyernek hiszen az Egyezmény ezt a közösségi részvételi formát szélesebb körben teszi kötelezővé. (Hivatkozás: * 20/2001. (II.14) Korm. sz. r., ** Kvtv. 93. (1) bek.) Adatvédelemi eljárás államigazgatási eljárás A különféle hatóságok előtt indított eljárások túlnyomó része az államigazgatási eljárás általános szabályairól szóló törvény (Áe.) hatálya alá tartozik. Ezek egy része az állami vagy önkormányzati környezetvédelmi hatóságok előtt zajlik, ezek a környezetvédelmi államigazgatási ügyek. Vannak továbbá olyan ügycsoportok, melyeknek ugyan hangsúlyos környezeti kapcsolódási pontjai vannak, de más (útügyi, építési, vízügyi) hatóság hozza a döntéseket. A témához való kapcsolódásuk ott van, hogy ezek a hatóságok egyben adatkezelő szervnek is minősülnek, hiszen a velük kapcsolatba került ügyfelek részükre adatokat szolgáltatnak illetve a különféle eljárások során náluk rengeteg közérdekű információ is felhalmozódott. Ilyen megközelítésben az államigazgatási szerv az Avtv. szerinti adatkezelő szervnek minősül, akihez a polgár adatkérelemmel fordulhat. A közérdekű adatok kiszolgáltatásával kapcsolatos kérelmek teljesítése során az államigazgatási szerveknek nem az Áe., hanem az Avtv. előírásait kell alkalmaznia.* (Hivatkozás: * Omb. 16/A/95 és Omb. 541/J/1999) A civil csoportok és az adatvédelmi biztos kezdeményezésének köszönhető, hogy a lakosság információhoz jutásának illetve észrevételezésének joga 2001-től az országhatárokon átterjedő környezeti hatások vizsgálata során is intézményesült. A 20/2001. (II.14) Korm. sz. r. 27. (5) bekezdés alapján ilyen esetben a Környezetvédelmi Minisztérium álláspontjának kialakítása érdekében köteles megszervezni a feltétezett (határmenti) hatásterület nyilvánosságának tájékoztatását. Ezzel Magyarország szabályozását összhangba hozta az Espoo-i Egyezmény által előírt normákkal. Az ügyfél bekavar A konkrét hatósági eljárások egyik részvevője mindig az ügydöntő államigazgatási szerv, másik oldalon van az ügyfél, vagy az ügyfelek. Az elismert ügyfél fogalmát az Áe. ugyan meglehetősen tágan határozza meg*, a jogalkalmazó államigazgatási szervek gyakorlata azonban ezt a felvázolt kört sikerrel szűkíti le. Egy ügyfélnek ugyanis sokoldalú jogosítványai vannak, melyekkel meglehetősen bonyolulttá teheti a hatósági eljárást. Jelenlétével a sima engedélyezési, kötelezési, ellenőrzési eljárás mindjárt többszereplőssé válik. Ráadásul az ügyfél általában kíváncsi, saját véleménye van, eljárási indítványokat terjeszt elő, netán
18 18. JOGGAL, KÖRÖMMEL még fellebbezni is bátorkodik. Szóval jócskán meg tudja zavarni a langyos ügymenetet (Hivatkozás: Áe. 3. (4) bek.) Információk beszerzése az Áe. alapján Az ügyféli pozíció tehát az adott eljárásban (de csak abban!) fontos jogosítványokat biztosít köztük néhányat éppen avégett, hogy az ügyfél az adott (!) ügy irataihoz, információihoz hozzájusson. Legfontosabb jogosítványa az Áe ában biztosított iratbetekintés (és másolatkészítés) joga. Érdekes módon ezt az egy fontos aktust az Áe. nemcsak az ügyfélnek, de annak is megengedi, aki igazolja, hogy az iratok tartalmának megismerése jogának érvényesítése vagy feladatának teljesítése érdekében szükséges. * Az Avtv.-ben szabályozott hozzáféréstől az Áe. szerint iratbetekintés annyiban tér el, hogy az utóbbi csak a fenti kör számára nyitott és nem bárki előtt. Számukra azonban az adott ügy irataiból a közérdekűek és nem közérdekűek egyaránt hozzáférhetők. Persze itt is vannak iratbetekintés alól kivett iratok, adatok.** Az iratbetekintésre való jogosultságot megint csak az ügy gazdája, az államigazgatási szerv bírálja el (saját logikája és érdekei szerint). Nyilvánvaló, hogy egy szennyvíztisztító bűze nem áll meg a közvetlen telekszomszédnál, hanem a több száz méteres körben keseríti meg a lakók életét. Ez utóbbiak azonban hacsak nincs hatásvizsgálati eljárás mégsem számítanak ügyfélnek. Vagyis ha akarja, akkor alappal tagadja meg tőlük a hatóság az eljárási iratokba való betekintést. Ennek ellenére meg kell próbálni. Ha más nincs, hát az egészséghez, az egészséges környezethez való alkotmányos jogra hivatkozással, a fenti jogszabályok alapján. A betekintésről nem érdeklődni kell, hanem az igényt bejelenteni, ez esetben a hatóság kénytelen lesz arról (megfellebbezhető) határozatban dönteni. (Hivatkozás: *Áe. 41. (2) bek., **Áe.41. (3) bek.) A győri GRABOPLAST telephelyén az évtizedeken át gondatlanul kezelt szerves oldószerek úgy átitatták a talajt, hogy egyszer csak megjelentek a környéken lakók fúrt kútjaiban is. Az érintett lakosok (illetve az őket segítő környezetvédő egyesület) hasztalan próbált ügyfélként beavatkozni a lefolytatott hatósági eljárásokba. Ugyanebben az évben az osztrák lakosok jelzésére több mint húsz, Győr városában lakó környezetvédő kérte az osztrák hatóságnál ügyféli minőségének elismerését. Győri lakosként arra hivatkoztunk, hogy ivóvizünket a Duna parti szűrésű kútjaiból kapjuk és a folyó vízminőségét egy esetleges földrengés súlyosan esetén súlyosan veszélyeztetheti az osztrák Duna mellett (Berg magasságában) megépíteni tervezett veszélyeshulladék-tároló. Az ügyféli minőséget az osztrák hatóság elismerte, az eljárási cselekményekbe a győrieket bevonták, részükre minden dokumentumot, információt kézbesítettek. Az osztrák és magyar polgárok fellépése sikerrel járt: a föld alatti tároló nem kapott építési engedélyt. Mire is jó egy adatvédelmi biztos (ombudsman)? Arra, hogy bárki hozzá forduljon. Segítséget kérjen, ha a közérdekű adatok megismeréshez fűződő jogaival kapcsolatban sérelem érte, vagy helytelen adatkezelési gyakorlatot észlel, indokolatlanul titkosított adatot sejt, esetleg lényegi kérdése van.* Az adatvédelmi biztos tapasztalatunk szerint viszonylag gyorsan és alaposan kivizsgálja a beérkezett kérelmeket. Ezen felül nála kötnek ki a megtagadott kérelmek is, hiszen azokról (és a megtagadás indokáról) az adatkezelők évente kötelesek az adatvédelmi biztosnak beszámolni.** Fontos tudni, hogy az adatvédelmi biztos hiányosság esetén nem kötelező határozatot hoz, hanem figyelemfelhívó ajánlást, intézkedésre felhívó kérést intéz a mulasztó szervhez.
19 JOGGAL, KÖRÖMMEL 19. Aki ennek alapján köteles megtenni a szükséges intézkedéseket.*** (Hivatkozás: * Avtv. 27. (1), **Avtv. 20. (4) bek., *** Avtv.25. (2)) Az adatbiztos címe: Ombudsman Hivatal 1054 Budapest, Tüköry u. 3. Tel.: Fax: honlap: Miben tudnak segíteni a környezetvédő szervezetek? A társadalmi környezetvédő szervezetek maguk is az Aarhusi Egyezmény gyakorlati kiteljesedésére várnak, amitől jelenlegi értelmezési korlátok lebontását, a közösségi részvétel átlátható rendszerének megalkotását remélik. A polgárok információs jogainak érvényesítése esetenként már ma is hatékonyabban működik a környezetvédő szervezetek (egyesületek, tanácsadó irodák) bevonásával. Ezek a szakértő civil szervezetek a helyi környezet állapotáról meglehetősen sok adattal rendelkeznek, így gyorsan és ingyen elégíthetik ki a polgár információéhségét. Új távlatot nyithat a lakosság és a civil szervezetek együttműködésében az Aarhusi Egyezmény hatályba lépése, hiszen az abban kiteljesedett társadalmi részvétel és jogorvoslati jog gyakorlásában a környezetvédők már nagy tapasztalattal rendelkeznek. Megkeresés esetén tanácsot adhatnak a jogérvényesítéshez: hogy a polgár elég szabatosan fogalmazhassa meg adatkérő beadványát, hogy azt jó helyre címezze, hogy ne hagyja magát könnyen lerázni. Adott esetben a szervezet magára vállalhatja az adatbeszerzés vagy a pereskedés anyagi terhét is. Kapcsolataik révén nagy segítséget adhatnak a polgárok által megszerzett közérdekű adatok hasznosításában is: az információknak nagyobb sajtónyilvánosságot biztosíthatnak, feldolgozhatják, számítógépes hálóra tehetik, vagy azok alapján olyan eljárásokat indíthatnak, ahol az egyéni küzdőnek a jog ma még sajnos nem is ad lehetőséget a beavatkozásra. A Kvtv. 98. (1) bekezdés értelmében ugyanis a szervezeteket területükön a környezetvédelmi államigazgatási ügyekben ügyféli jogállás illeti meg. Ami pedig újabb értékes információk beszerzésével kecsegtet
20 20. JOGGAL, KÖRÖMMEL 1. sz. iratminta Környezetvédelmi Felügyelőség Igazgatójának Vidékváros Tisztelt Igazgató Úr! Kérem, szíveskedjen részemre 15 napon belül megküldeni a. -i Szesz- és Moslékipari Vállalat -i telephelyének évre vonatkozó pontos szennyvízkibocsátási adatait (befogadó neve, kibocsátott szennyvíz mennyisége, szennyező anyagok). Tájékoztatást kérek továbbá (szintén a év vonatkozásában) a Vállalatot érintő hatósági intézkedéseikről (kötelezés jellege, kiszabott szennyvízbírságok). Kérésem a közérdekű adatok nyilvánosságáról szóló évi LXIII. törvény előírásain alapul. A teljesítéssel kapcsolatban felmerülő indokolt költségeket természetesen megtérítem, de annak mértékéről a 20. (3) bekezdése alapján előzetes tájékoztatást kérek. Kérésem esetleges megtagadásáról annak indoklásával együtt 8 napon belül várom értesítését. Iszapfalva, Tisztelettel: Polgár Pál 6666 Iszapfalva, Bűz u.7.